Timotheus Ioannes Russert

Timotheus Ioannes Russert, Alter (1950–2008), fuit actorum diurnorum scriptor praecoque Americanus, qui Meet the Press (Prelo Te Offer), disputationem televisificam apud NBC, plus quam sedecim annos duxit. Caput officinae Vasingtonianae pro NBC News, Tim Russert, disputationem televisificam apud MSNBC, omni septem dierum spatio ordinavit.

 Vita 
Natus est Bufali in Novo Eboraco die 7 Maii 1950, Hibernianorum Americanorum filius. Alumnus Scholae Canisius Bufali fuit, et educatus est a Iesuitis apud Universitatem Ioannes Carroll et Collegium Legitimum Cleveland-Marshall in Universitate Civitatis Cleveland. 

Russert Big Russ and Me, biographiam, scripsit anno 2004. Proximo anno, edidit Wisdom of Our Fathers: Lessons and Letters from Daughters and Sons, litterarum scriptarum ab hominibus qui primum librum legerant congeriem.

Russert breviter in Homicide, ludo scaenico televisifico, se ipsum egit. 

 Mors 
Partem disputationis televisificae Meet the Press pelliculā referens, Russert concidit et statim mortuus est in officina sua Vasingtoniae die 13 Iunii 2008. Cognitum causae nondum habetur.

 Notae 

 Fontes 
 Russert, Tim. Disputatio cum Praeside Georgio W. Bush. Transcriptum. NBC News' Meet the Press.  MSNBC 8 Februarii 2004. Inventum 10 Februarii 2007.
 Russert, Tim. Disputatio cum Senatore Ioanne Kerry, D-MA, praefecturam petente. Transcriptum.  NBC News' Meet the Press. MSNBC 18 Aprilis 2004. Inventum 10 Februarii 2007.

 Nexus externi 

 Tim Russert Biographia apud MSNBC.
 "Tim Russert" nuntii apud The Huffington Post.

Categoria:Nati 1950
Categoria:Mortui 2008
Categoria:Diurnarii Civitatum Foederatarum
Categoria:Ostentatores
Categoria:Auctores Anglici